***Ո Ր Ո Շ Ու Մ***

 ***Արգելադրված գույքը հարկադիր էլեկտրոնային աճուրդով իրացնելու մասին***

 *14.09.2020թ. ք.Երևան*

 *Հարկադիր կատարումն ապահովող ծառայության Երևան քաղաքի Աջափնյակ և Դավթաշեն բաժնի հարկադիր կատարող, արդարադատության լեյտենանտ Դավիթ Խաչատրյանս ուսումնասիրելով 10.06.2020թ. հարուցված թիվ 06281104 կատարողական վարույթի նյութերը*

 ***Պ Ա Ր Զ Ե Ց Ի***

 *ՀՀ Երևան քաղաքի առաջին ատյանի ընդհանուր իրավասության դատարանի կողմից 08.06.2020թ. տրված թիվ ԵԴ/24717/02/18 կատարողական թերթի համաձայն պետք է` Կարեն Աշոտի Մարտիրոսյանից հօգուտ «ՎՏԲ-Հայաստան բանկ» ՓԲ ընկերության բռնագանձել 1.600.000 ՀՀ դրամ և կատարողական թերթով հաշվարկվող տոկոսներ:*

 *Պարտապանից բռնագանձել նաև բռնագանձման ենթակա գումարի հինգ տոկոսը՝ որպես օրենքով սահմանված կատարողական գործողությունների կատարման ծախս:*

 *Ձեռնարկված կատարողական գործողությունների ընթացքում պարզվել է, որ վարկային պարտավորությունների կատարման ապահովման նպատակով պահանջատեր «ՎՏԲ-Հայաստան բանկ» ՓԲ ընկերությունում առկա են թիվ ՈՎ-045-18-00007 պայմանագրով գրավադրված իրեր:*

 *11.09.2020թ. Հարկադիր կատարումն ապահովող ծառայություն է ներկայացվել 01.09.2020թ. <<Գևորգ Հովհաննիսյան>> Ա/Ձ-ի ոսկերչ-փորձագետի կողմից փորձաքննություն անցկացված իրերի գնահատման եզրակացություն, համաձայն կողմից պահանջատեր «ՎՏԲ-Հայաստան բանկ» ՓԲ ընկերությունում թիվ ՈՎ-045-18-00007 պայմանագրով գրավադրված իրերի ընդհանուր շուկայական արժեքը զննման օրվա դրությամբ կազմում է 1.514.400 ՀՀ դրամ:*

 *Վերոգրյալի հիման վրա և ղեկավարվելով «Դատական ակտերի հարկադիր կատարման մասին» ՀՀ օրենքի 28, 28.1, 43 և «Հրապարակային սակարկությունների մասին» ՀՀ օրենքի 35.1, 35.2, 35.3, 35.4 հոդվածներով՝*

 ***Ո Ր Ո Շ Ե Ց Ի***

 *Պարտապան Կարեն Աշոտի Մարտիրոսյանին պատկանող և «ՎՏԲ-հայաստան բանկ» ՓԲ ընկերությունում գրավի առարկա հանդիսացող ներքոհիշյալ իրը*

|  |  |  |  |  |
| --- | --- | --- | --- | --- |
| *Հ/Հ* | *լոտի անվանումը, նկարագիրը* | *Գույքի**քանակը* | *Գնահատման**գինը* | *Մեկնարկային* *գինը* |
| *1.* | *Ոսկյա վզնոց / 19.5 գր. / հարգ 583* | *1* | *331.500 դր.* | *248.625դր.* |
| *2.* | *Ոսկյա վզնոց /10.5 գր. /հարգ 583* | *1* | *178.500դր.* | *133.875 դր.* |
| *3.* | *Ոսկյա շղթա /15.0 գր/ հարգ 583* | *1* | *255.000դր.* | *191.250դր.* |
| *4.* | *Ոսկյա շղթա /21.9 գր./հարգ 583* | *1* | *372.300դր* | *279.225դր.* |
| *5.* | *Ոսկյա շղթա /2.0 գր. /հարգ 583* | *1* | *34.000դր.* | *25.500դր* |
| *6.* | *Ոսկյա ականջօղ վնասված 3 կտոր/3.8 գր / հարգ 583* | *1 զույգ* | *64.600 դր.* | *48.000դր.* |
| *7.* | *Ոսկյա ականջօղ /3.7 գր. /հարգ 583 /* | *1 զույգ* | *62.900 դր.* | *47.175դր.* |
| *8.* | *Ոսկյա մատանի/ 4.0 գր / հարգ 750 /* | *1* | *88.000 դր* | *66.000 դր.* |
| *9* | *Ոսկյա մատանի /5.8 գր. / հարգ 750/* | *1* | *127.600 դր.* | *95.700 դր* |

 *ներկայացնել հարկադիր էլեկտրոնային աճուրդի, էլեկտրոնային համակարգի կիրառմամբ` Հարկադիր կատարումն ապահովող ծառայության աճուրդի էլեկտրոնային կայքի`* [*harkadir.ajurd.am*](http://harkadir.ajurd.am) *կամ* [*ajurd.am*](http://www.ajurd.am) *միջոցով:*

***Հարկադիր էլեկտրոնային աճուրդի սկիզբը` 03 « նոյեմբեր » 2020թ. :***

 *Որոշման պատճեն ուղարկել կողմերին:*

 *Որոշումը կարող է բողոքարկվել վերադասության կարգով՝ որոշումը ուժի մեջ մտնելու օրվանից՝ երկամսյա ժամկետում կամ ՀՀ վարչական դատարան՝ օրենքով սահմանված ժամկետում:*

 *«Դատական ակտերի հարկադիր կատարման» մասին ՀՀ օրենքի 28 հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները:*

***Հարկադիր կատարող,***

 ***Արդարադատության լեյտենանտ Դ.Խաչատրյան***

***Ծ Ա Ն Ո Թ Ու Թ Յ Ու Ն*** *Յուրաքանչյուր լոտի հարկադիր էլեկտրոնային աճուրդի ավարտի հաշվարկային ժամ է համարվում կայքում տվյալ լոտի վերաբերյալ ծանուցումը հրապարակելու 10-րդ օրվան հաջորդող աշխանտանքային օրվա համապատասխան ժամը: Յուրաքանչյուր չկայացած հարկադիր աճուրդից հետո՝ երրորդ աշխատանքային օրը, կայքում զետեղվում է կրկնակի հարկադիր էլեկտրոնային աճուրդի դրված լոտի մասին ծանուցումը:*

 *Եթե աճուրդը չի կայացել գնորդ չլինելու կամ լոտի մեկնարկային գնի հավելում չկատարվելու հիմքով, ապա հաջորդ հարկադիր աճուրդ կազմակերպելուց վաճառվող լոտի մեկնարկային գինն իջեցվում է նախորդ աճուրդի համար սահմանված մեկնարկային գնի տասը տոկոսի չափով:*

 *Տասնհինգերորդ հարկադիր աճուրդը չկայանալու դեպքում հաջորդ աճուրդներում լոտի մեկնարկային գինը չի իջեցվում:*

 *Տտասնհինգերորդ հարկադիր աճուրդը չկայանալու դեպքում հարկադիր աճուրդի է ներկայացվում նաև պարտապանին պատկանող՝ օրենքով սահմանված նույն հերթում ներառված այլ գույք, իսկ նույն հերթում ներառված գույքերի անբավարարության դեպքում՝ հաջորդ հերթում ներառված այլ գույք:*

 *Եթե աճուրդը չի կայացել գնորդի կողմից լոտի գնման գինը սահմանված ժամկետում չվճարվելու կամ առուվաճառքի պայմանագիրը չստորագրելու հիմքերով, ապա լոտի մեկնարկային գնի իջեցում տեղի չի ունենում:*

 *«Հրապարակային սակարկությունների մասին» ՀՀ օրենքի 35.4 հոդվածի 4-րդ, 5-րդ և 6-րդ մասերի համաձայն երկրորդ և յուրաքանչյուր աճուրդից հետո, լոտը /գույքը/ չվաճառվելու դեպքում պահանջատերը աճուրդի ավարտից հետո երկու աշխատանքային օրվա ընթացքում իրավունք ունի պահանջի դիմաց այն ընդունել այդ աճուրդի մեկնարկային գնով:*

 *Պահանջատերը պահանջի դիմաց լոտը իրեն հանձնելու վերաբերյալ գրավոր պահանջը կարող է ներկայացնել Հարկադիր կատարումն ապահովող ծառայություն մինչև չկայացած աճուրդից հետո երկրորդ աշխատանքային օրվա ավարտ*

 *Գույքը /լոտը/ պահանջատիրոջը հանձնվում է վերջինիս կողմից կատարողական գործողությունների կատարման ծախսերը վճարելուց, իսկ գույքի /լոտի/ հանձնման կապակցությամբ հարկեր վճարելու պարտականություն առաջանալու դեպքում նաև դրա կատարումը հավաստող փաստաթղթերը ներկայացնելուց հետո:*